Title: Ministerstvo vnútra Slovenskej republiky
Author: PC MZV SR
Last saved by: agenda0
Company: MV SR

VLÁDA  SLOVENSKEJ  REPUBLIKY

N á v r h

U Z N E S E N I A
VLÁDY  SLOVENSKEJ  REPUBLIKY

k návrhu harmonizácie vízovej politiky Slovenskej republiky s vízovou politikou Európskej únie 

________________________________________________________________________________

Číslo uznesenia :

Zo dňa :

Číslo materiálu :

Predkladateľ :       minister vnútra a minister zahraničných vecí

Podnet :	      iniciatívny návrh
	      
Stupeň utajenia :

        	 VLÁDA  SLOVENSKEJ  REPUBLIKY

Vláda

A.      s c h v a ľ u j e 

A.1.	harmonizáciu vízovej politiky Slovenskej republiky s vízovou politikou Európskej únie;

B.	s ú h l a s í
          
B.1. 	s vypovedaním Dohody medzi vládou Slovenskej republiky a vládou Seychelskej republiky o zrušení vízovej povinnosti zo dňa 29. septembra 2000

B.2.	s vypovedaním Dohody medzi vládou Slovenskej republiky a vládou Juhoafrickej republiky o zrušení vízovej povinnosti  zo dňa 4. novembra 1996

B.3.   s uzavretím dohôd o zrušení vízovej povinnosti pre držiteľov diplomatických a služobných pasov, ktoré budú v súlade so vzorovou dohodou o zrušení vízovej povinnosti pre držiteľov diplomatických a služobných pasov, schválenou uznesením vlády Slovenskej republiky č. 733 z 12. októbra 1993, so štátmi uvedenými v bodoch B.1. a B.2. tohto uznesenia v nadväznosti na vypovedanie bezvízových dohôd 

B.4.	s prípravou dohôd o zrušení vízovej povinnosti pre držiteľov všetkých druhov cestovných dokladov s týmito štátmi:
            Bolívijská republika,  Guatemalská republika, Honduraská republika, Kostarická republika, Nikaragujská republika, Panamská republika, Paraguajská republika, Republika Salvádor a Brunejsko-darussalamský štát;

C.	u k l a d á

	ministrovi zahraničných vecí 

C.1.    oznámiť druhej zmluvnej strane diplomatickou cestou vypovedanie dohôd uvedených v  bodoch  B.1 a B.2 tohto uznesenia najneskôr šesť mesiacov pred vstupom Slovenskej republiky do Európskej únie 

	C.2.  v rámci rokovaní o kapitole „Spolupráca v oblasti spravodlivosti a vnútorných            záležitostí“ predložiť Konferencii o pristúpení SR do Európskej únie harmonogram            zosúlaďovania vízovej politiky SR s EÚ formou dodatkovej informácie
			do 15. júla 2001

	ministrovi vnútra
            ministrovi zahraničných vecí

C.3.  pripraviť na podpis rozpracované dohody o zrušení vízovej povinnosti pre držiteľov všetkých druhov cestovných dokladov s Andorrským kniežatstvom, Brazílskou federatívnou republikou, Ekvádorskou republikou, Japonskom, Singapúrskou republikou, Spojenými štátmi mexickými, Uruguajskou východnou republikou, Venezuelskou republikou, osobitnou administratívnou oblasťou Hongkong Čínskej ľudovej republiky a osobitnou administratívnou oblasťou Macao Čínskej ľudovej republiky 
         do 30.6.2003
            
C.4.  pripraviť na  podpis  dohody o zrušení vízovej povinnosti  pre držiteľov všetkých druhov cestovných dokladov so štátmi uvedenými v bode B.4. tohto uznesenia 
          do 31.10.2003

            C.5. postupovať podľa schválenej harmonizácie vízovej politiky Slovenskej republiky s vízovou politikou Európskej únie;

D.	z r u š u j e

D.1.  uznesenie  vlády  Slovenskej republiky č. 732 z 12. októbra 1993 k návrhu zásad a zamerania vízovej politiky Slovenskej republiky.

Vykonajú: 	predseda vlády
	        	minister vnútra	
                    	minister zahraničných vecí